Diari Oficial de la Generalitat Valenciana


Sumari del DOGV 4532, del 27-06-2003 (2003/7671)

RESOLUCIÓ de 10 de juny de 2003, de les direccions generals de Centres Docents i d'Ordenació i Innovació Educativa i Política Lingüística, per la que es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de Ceràmica d'ordenació del sistema educatiu i el procediment de realització de la mateixa a partir de l'any 2003/2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7671


Data del document
:   10-06-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * accés a l'educació
    * legislació
    * ceràmica
    * educació artística
    * examen
    * legislació escolar

RESOLUCIÓ de 10 de juny de 2003, de les direccions generals de Centres Docents i d'Ordenació i Innovació Educativa i Política Lingüística, per la que es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de Ceràmica d'ordenació del sistema educatiu i el procediment de realització de la mateixa a partir de l'any 2003/2004. [2003/7671]
  
D'acord amb el Decret 100/2000, de 27 de juny, del Govern Valencià (DOGV del 6 de juliol) i als efectes de regular el procediment i els requisits acadèmics que s'exigixen per a l'accés als estudis superiors de Ceràmica d'ordenació del sistema educatiu, els centres docents, a l'organitzar les proves d'accés a estos estudis, s'aplicaran les presents instruccions:
  
I. Requisits acadèmics per a l'accés al grau superior de ceràmica
  
L'article 17 del Capítol I del Decret 100/2000, de 27 de juny, regula el procediment per a l'accés als estudis superiors de ceràmica d'ordenació del sistema educatiu.
  
Els alumnes que tinguen el títol de Batxiller o declarat equivalent podran concórrer directament a la realització de la prova d'accés en tant que aquells/es alumnes majors de 25 anys que no reunisquen els requisits acadèmics, hauran de superar prèviament les proves de maduresa.
  
II. Inscripció per a la realització de la prova d'accés a les distintes especialitats dels estudis superiors de ceràmica
  
El període d'inscripció a les proves d'accés a les ensenyances superiors de Ceràmica establides en el Decret 100/2000, de 27 de juny, Capítol II, article 27 seran les que determina el centre amb l'aprovació del director Territorial en els següents períodes:
  
· Inscripcions des de la finalització de les classes en juny fins al 8 de setembre.
  
· Les proves es realitzaran entre el final de la preinscripció i el 20 de setembre.
  
· La matrícula es realitzarà amb posterioritat a la realització de les proves.
  
En el moment de la inscripció l'alumne/a elegirà la matèria o matèries que desenrotllarà en el primer exercici.
  
El model d'imprés d'inscripció és el que figura en l'Annex I.
  
II.1 Prova de maduresa
  
El termini d'inscripció a les proves de maduresa per a l'accés a les ensenyances superiors de Ceràmica establides en el Capítol II, article 19 del Decret 100/2000, de 27 de juny, per a aquells/es alumnes majors de 25 anys que no tinguen els requisits acadèmics d'accés establides en el dit Decret, seran les que el centre determine.
  
Es realitzarà l'exercici escrit de caràcter cientificohumanístic, previst per als alumnes que no disposen del títol de Batxillerat LOGSE, o equivalent.
  
Els continguts d'este exercici adoptaran la forma de prova objectiva i comentari de text corresponent als continguts de les matèries comunes de 2n curs de Batxillerat LOGSE.
  
Finalitzada l'avaluació de la prova de maduresa els tribunals emetran a l'alumnat que supere esta prova amb una nota mitjana en cada exercici igual o superior a 5 punts, el certificat de prova de maduresa que figura en l'Annex II.
  
II.2. Proves d'accés
  
Les proves d'accés als estudis superiors de Ceràmica constaran de dos parts.
  
Primera part.
  
a) El primer exercici de caràcter comú per a tots els/les alumnes, que consistirà en la realització d'una de la qüestions que es plantegen de cada una de les tres matèries a desenrotllar elegides en la inscripció per l'alumne/a, amb una duració màxima de 60 minuts per a cada una de les matèries.
  
Els continguts es basaran en el nivell curricular del Batxillerat LOGSE.
  
b) El segon exercici constarà de dos parts, una primera de duració màxima de 5 hores que consistirà en la realització d'un exercici de representació d'un model tridimensional per mitjà de l'aplicació de tècniques i llenguatges propis de dibuix artístic i la representació del mateix o un altre model diferent en un sistema propi dels llenguatges de representació tècnica.
  
La segona part, amb una duració màxima d'una hora, consistirà en la realització d'un exercici compositiu a color realitzat amb tècnica lliure, basat en la lliure interpretació del model proposat.
  
Qualsevol modificació en els tribunals o en les dates haurà de ser autoritzada per la direcció territorial de Cultura i Educació corresponent a proposta del centre.
  
L'elaboració de totes la proves corresponen als tribunals.
  
II.3. Qualificació de la prova d'accés
  
El primer i segon exercici de la prova d'accés als estudis superiors de Ceràmica s'especificaran en termes numèrics utilitzant l'escala d'1 a 10 punts amb dos decimals, sent necessari obtindre una qualificació igual o superior a 5 en cada u dels exercicis per a la superació del mateix. La qualificació final de la prova resultarà de la mitjana ponderada de les qualificacions obtingudes en els exercicis superats, valorant-se el primer exercici en un 40% i el segon exercici en un 60%, especificant-se en termes numèrics (escala 1 a 10, amb dos decimals).
  
En el cas de l'alumnat que ha realitzat les proves de maduresa, la qualificació final serà la mitjana aritmètica de la prova de maduresa i la prova d'accés.
  
II.4. Tribunals
  
Per a proposar i avaluar les distintes proves es constituirà un únic tribunal nomenat pel director/a del centre docent, del que formaran part un mínim de 5 persones. Un President, que serà l'inspector d'educació o a qui corresponga actuar com tal en el centre docent o el director de dit centre i quatre vocals que seran professors pertanyents a la plantilla del centre amb alguna titulació a què es referix l'article 27 del decret 100/2000. En el supòsit de no existir en el centre el nombre de professors especialistes per a completar el tribunal s'agregaran els assessors precisos.
  
La constitució dels tribunals i confecció de proves, tindrà lloc durant els sis primers dies naturals de setembre. En els taulers d'anuncis dels centres s'exposarà una còpia de l'acta de la constitució dels tribunals. En cap cas formaran part del tribunal professors que no consten en l'acta. En casos de força major, amb la deguda justificació, la direcció del centre procedirà a la substitució dels membres del tribunal. La mencionada substitució es publicarà en el tauler d'anuncis.
  
Per al correcte plantejament i la correcta avaluació de la prova d'accés, el tribunal podrà comptar amb l'assessorament de professors/es de les especialitats relacionades en els diferents exercicis.
  
Finalitzades les proves d'accés a les ensenyances superiors de Ceràmica, la secretaria del centre publicarà en el tauler d'anuncis una còpia de l'acta així com la relació d'alumnes que hagen superat la prova d'accés a cada especialitat ordenats de major a menor puntuació d'acord amb la qualificació atorgada pel tribunal que, en tot cas, haurà de constar en la llista, tal com figura en el model de l'Annex IV.
  
Per a l'adjudicació de places s'estarà al que disposa el Capítol II, article 20 del Decret 100/2000, de 27 de juny.
  
Així mateix, s'expedirà el corresponent certificat de superació de la prova d'accés d'acord amb el model de l'Annex III.
  
II.5. Reclamació de qualificacions
  
Els aspirants podran presentar, per escrit, davant de la direcció del centre, reclamacions motivades en disconformitat amb la qualificació obtinguda, en el termini de tres dies, a partir de la data de la publicació de les llistes d'acord amb la normativa vigent.
  
III. Formalització de la matrícula
  
Els/les alumnes formalitzaran matrícula en els corresponents centres, prèvia la presentació de la documentació acreditativa de reunir els requisits acadèmics exigits per a l'accés a este grau. El termini per a formalitzar la matrícula serà el que el centre determine.
  
Les taxes que abonaran els alumnes que concórreguen a les proves d'accés seran les establides en la Llei 12/1997, de 23 de desembre de Taxes de la Generalitat Valenciana, i les seues modificacions anuals en la corresponent Llei de Pressupostos de la Generalitat Valenciana.